CELEX: 32009R1092
Language: ro
Date: 2009-11-13
Title: Regulamentul (CE) nr. 1092/2009 al Comisiei din 13 noiembrie 2009 de stabilire a unui procent unic de acceptare a sumelor comunicate Comisiei de statele membre cu privire la cererile de primă de defrișare pentru anul vinicol 2009/2010

14.11.2009   
            
            
               RO
            
            
               Jurnalul Oficial al Uniunii Europene
            
            
               L 299/8
            
         
      REGULAMENTUL (CE) NR. 1092/2009 AL COMISIEI
   
   din 13 noiembrie 2009
   de stabilire a unui procent unic de acceptare a sumelor comunicate Comisiei de statele membre cu privire la cererile de primă de defrișare pentru anul vinicol 2009/2010
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 85s alineatul (4) coroborat cu articolul 4,
   întrucât:
   
               (1)
            
            
               Cererile eligibile comunicate Comisiei de statele membre până la 15 octombrie 2009 în conformitate cu articolul 85s alineatul (2) din Regulamentul (CE) nr. 1234/2007 depășesc bugetul maxim anual rezervat schemei de defrișare pentru anul vinicol 2009/2010, și anume 334 milioane EUR, stabilit în anexa Xd la regulamentul menționat. Prin urmare, trebuie stabilit un procent unic de acceptare a sumelor comunicate efectiv.
            
         
               (2)
            
            
               Bulgaria, Republica Cehă și Luxemburg au comunicat, în conformitate cu articolul 85s alineatul (2) din Regulamentul (CE) nr. 1234/2007, cereri eligibile pentru o suprafață mai mică de 50 de hectare și prin urmare sunt exceptate de la aplicarea procentului unic de acceptare în conformitate cu articolul 71 alineatul (3) din Regulamentul (CE) nr. 555/2008 al Comisiei din 27 iunie 2008 de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieței vitivinicole în ceea ce privește programele de sprijin, comerțul cu țările terțe, potențialul de producție și privind controalele în sectorul vitivinicol (2).
            
         
               (3)
            
            
               Din motive de claritate, este oportun să se indice, de asemenea, defalcarea pe stat membru în cauză a bugetului anual alocat pentru schema de defrișare.
            
         
               (4)
            
            
               Regulamentul (CE) nr. 1123/2008 al Comisiei din 12 noiembrie 2008 de fixare a unui procent unic de acceptare a sumelor comunicate Comisiei de statele membre cu privire la cererile de primă de defrișare (3) a devenit caduc la sfârșitul anului vinicol 2008/2009. Prin urmare, regulamentul respectiv trebuie abrogat.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Cererile de primă de defrișare comunicate Comisiei pentru anul vinicol 2009/2010 în temeiul articolului 85s alineatul (2) din Regulamentul (CE) nr. 1234/2007 sunt acceptate în limita a 50,125 % din sumele care fac obiectul acestora.
   Limitele bugetare stabilite pentru statele membre în cauză figurează în anexa la prezentul regulament.
   Articolul 2
   Regulamentul (CE) nr. 1123/2008 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se pune în aplicare pentru anul vinicol 2009/2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 170, 30.6.2008, p. 1.
   
      (3)  JO L 303, 14.11.2008, p. 5.
   
      ANEXĂ
      
         Limite bugetare pentru statele membre în ceea ce privește plata primelor de defrișare în anul vinicol 2009/2010
      
      
                  Stat membru
               
               
                  Bugetul pentru defrișare (EUR)
               
            
                  Bulgaria
               
               
                  197 767
               
            
                  Republica Cehă
               
               
                  33 666
               
            
                  Germania
               
               
                  492 541
               
            
                  Grecia
               
               
                  4 469 560
               
            
                  Spania
               
               
                  149 939 881
               
            
                  Franța
               
               
                  48 343 219
               
            
                  Italia
               
               
                  101 615 367
               
            
                  Cipru
               
               
                  3 403 165
               
            
                  Luxemburg
               
               
                  6 146
               
            
                  Ungaria
               
               
                  12 926 940
               
            
                  Malta
               
               
                  0
               
            
                  Austria
               
               
                  2 078 319
               
            
                  Portugalia
               
               
                  7 953 097
               
            
                  România
               
               
                  1 208 903
               
            
                  Slovenia
               
               
                  362 533
               
            
                  Slovacia
               
               
                  968 896